CELEX: 32015R2178
Language: lt
Date: 2015-11-25 00:00:00
Title: 2015 m. lapkričio 25 d. Komisijos įgyvendinimo reglamentas (ES) 2015/2178, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Saucisson de Lacaune/Saucisse de Lacaune (SGN)]

26.11.2015   
            
            
               LT
            
            
               Europos Sąjungos oficialusis leidinys
            
            
               L 309/1
            
         KOMISIJOS ĮGYVENDINIMO REGLAMENTAS (ES) 2015/2178
   2015 m. lapkričio 25 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Saucisson de Lacaune/Saucisse de Lacaune (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 15 straipsnio 1 dalį ir 52 straipsnio 2 dalį,
   kadangi:
   
               (1)
            
            
               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Saucisson de Lacaune“/„Saucisse de Lacaune“ paskelbta Europos Sąjungos oficialiajame leidinyje
                   (2);
            
         
               (2)
            
            
               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Saucisson de Lacaune“/„Saucisse de Lacaune“ turi būti įregistruotas;
            
         
               (3)
            
            
               2014 m. vasario 27 d. gautu raštu Prancūzijos valdžios institucijos Komisijai pranešė, kad įmonė SARL René Pujol (adresas: 11 avenue de Lattre de Tassigny, BP 52, 81230 Lacaune), įmonė La Lacaunaise Escande Pistre & Cie (adresas: 7 boulevard Jean-Jaurès, 81230 Lacaune) ir Maison Nègre, Lakono mėsos perdirbimo įmonė (adresas: 6 avenue de Naurois, 81230 Lacaune), įsisteigusios Prancūzijoje, teisėtai prekiavo „Saucisson de Lacaune“/„Saucisse de Lacaune“ nuolat naudodamos šį pavadinimą daugiau kaip penkerius metus ir kad tai buvo nurodyta nacionalinėje prieštaravimo procedūroje;
            
         
               (4)
            
            
               kadangi 3 konstatuojamoje dalyje minėtos įmonės SARL René Pujol, La Lacaunaise Escande Pistre & Cie ir Maison Nègre atitinka Reglamento (ES) Nr. 1151/2012 15 straipsnio 1 dalyje nurodytas sąlygas, kad joms būtų suteiktas pereinamasis laikotarpis teisėtai naudoti pavadinimą po jo įregistravimo, joms turėtų būti suteiktas penkerių metų pereinamasis laikotarpis, skaičiuojamas nuo įregistravimo paraiškos pateikimo Komisijai datos, ir leista naudoti pavadinimą „Saucisson de Lacaune“/„Saucisse de Lacaune“;
            
         
               (5)
            
            
               šiame reglamente numatytos priemonės atitinka Žemės ūkio produktų kokybės politikos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Saucisson de Lacaune“/„Saucisse de Lacaune“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Įmonėms SARL René Pujol, La Lacaunaise Escande Pistre & Cie ir Maison Nègre Charcuterie Lacaunaise leidžiama toliau naudoti įregistruotą „Saucisson de Lacaune“/„Saucisse de Lacaune“ (SGN) pavadinimą iki 2019 m. vasario 27 d.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 25 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2012 12 14, p. 1.
   
      (2)  OL C 142, 2015 4 29, p. 25.
   
      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).